**Luun tiheysmittaus**

Lapsellesi on varattu luun tiheysmittaus. Luuston mineraalitiheys määritetään reisiluusta ja lanneselästä. Tutkimuksessa saatava sädeannos on murto-osa vuotuisesta taustasäteilyn aiheuttamasta sädeannoksesta. Varjoainetta ei käytetä.

**Tutkimukseen valmistautuminen**

Varaa tutkimukseen aikaa noin puoli tuntia. Tutkimukseen ei ole erillisiä esivalmisteluja. Tutkimuspäivänä lapsi voi syödä, juoda ja ottaa lääkkeensä tavalliseen tapaan. Jos lapsellesi on tehty röntgenissä mahasuolikanavan barium-varjoainetutkimus, voidaan luuston tiheysmittaus tehdä aikaisintaan kahden viikon kuluttua, jotta varjoaine ei haittaa tutkimusta. Mikäli lapsellesi on suunniteltu samalle päivälle myös isotooppitutkimuksia, tulee luustontiheysmittaus tehdä ennen radiolääkkeen antamista.

Metalliesineet häiritsevät tutkimusta, valitse siksi lapsellesi sellaiset vaatteet, joissa on mahdollisimman vähän nappeja, vetoketjuja, metallikoristeita yms.

**Tutkimuksen suorittaminen**

Mittaus kestää noin 15 minuuttia. Mitattavalta alueelta riisutaan vaatteet, jotka sisältävät nappeja, metallikoristeita, hakasia tai vetoketjuja. Tutkimuksen aikana lapsi makaa liikkumatta selällään, jalat suorana jalkaterät ja nilkat sisäänpäin käännettyinä.

**Tutkimuksen jälkeen huomioitavaa**

Tutkimuksen jälkeen ei ole jälkihoitoa.

Vastauksen tutkimuksesta saat lastasi hoitavalta lääkäriltä.

**Yhteystiedot**

Isotooppiosastolle sisäänkäynti ovesta S (Kajaanintie 50, Oulu) tai ovista G tai H (Kiviharjuntie 9, Oulu), sijainti S6, 2.kerros.

Tarkempia tietoja tutkimuksesta saat numerosta 040 1344566 arkisin klo 12:00 – 14.00.